CELEX: 62013TN0168
Language: fi
Date: 2013-03-18 00:00:00
Title: Asia T-168/13: Kanne 18.3.2013 — EPAW v. komissio

20.7.2013   
            
            
               FI
            
            
               Euroopan unionin virallinen lehti
            
            
               C 207/36
            
         Kanne 18.3.2013 — EPAW v. komissio
   (Asia T-168/13)
   2013/C 207/59
   Oikeudenkäyntikieli: englanti
   
      Asianosaiset
   
   
      Kantaja: European Platform Against Windfarms (EPAW) (Kingscourt, Irlannin tasavalta) (edustaja: asianajaja C. Kiss)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan komission tiedonannon Euroopan parlamentille, neuvostolle, Euroopan talous- ja sosiaalikomitealle ja alueiden komitealle ”Uusiutuva energia: merkittävä tekijä Euroopan energiamarkkinoilla” KOM(2012) 271
            
         
               —
            
            
               kumoamaan Euroopan komission energian pääosaston 21.1.2013 antaman vastauksen nro AG/ss ener.c.l(2012)1664829 EPAW:n pyyntöön sisäisestä uudelleentarkastelusta.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, jonka mukaan komission tiedonanto KOM(2012)271 on lainvastainen.
               
                           —
                        
                        
                           Komission tiedonannossa KOM(2012)271 on Århusin yleissopimuksen vastaisesti jätetty antamatta yleisölle mahdollisuus osallistua uusiutuvaa energiaa koskevaan strategiaan.
                        
                     
         
               2)
            
            
               Toinen kanneperuste, jonka mukaan komission tiedonanto KOM(2012)271 on lainvastainen.
               
                           —
                        
                        
                           Komission tiedonanto (2012)271 ei ole Århus-asetuksen (Euroopan unionin asetus N:o 1367/2006) mukainen.
                        
                     
         
               3)
            
            
               Kolmas kanneperuste, jonka mukaan komission kirje nro AG/ss ener.c.l(2012)1664829 on lainvastainen.
               
                           —
                        
                        
                           Komission kirjeessä todetaan lainvastaisesti, että jotta hallintotoimea voitaisiin tarkastella uudelleen unionin asetukseen N:o 1367/2006 perustuvan sisäistä uudelleentarkastelua koskevan pyynnön välityksellä, sen on oltava unionin toimielimen toteuttama yksittäistapausta koskeva toimi, jolla on oikeudellisesti sitovia vaikutuksia.